Diari Oficial de la Generalitat Valenciana


Sumari del DOGV 2113, del 29-09-1993 (1993/829293)

ORDRE de 5 de juliol de 1993, de la Conselleria de Cultura, Educació i Ciència, per la qual autoritza la modificació de la titularitat del centre docent privat d'Educació Pre-escolar i Primària Trafalgar de València.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/05/(7)/dof/vci/html**

### Dades del document

Número de DOGV
:   2113

Data del DOGV
:   29-09-1993

Secció del DOGV
:   DISPOSICIONS GENERALS

Número del document
:   1993/829293


Data del document
:   05-07-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de juliol de 1993, de la Conselleria de Cultura, Educació i Ciència, per la qual autoritza la modificació de la titularitat del centre docent privat d'Educació Pre-escolar i Primària Trafalgar de València.  
Vist l?expedient incoat a instància d'Alberto Villanueva Mateo, representant de la mercantil Colegio Trafalgar, SL, titular del centre docent privat Trafalgar, situat al carrer Rodrigo Pertegàs, 2 de València, amb número de codi 56029424.  
Vist que el centre va obtenir la classificació definitiva en el nivell d'Educació General Bàsica, per Ordre del Ministeri d'Educació i Ciència de 10 de març de 1976 (BOE de 26 de juny de 1976), per a 16 unitats i capacitat per a 640 llocs escolars, i en el nivell d'Educació Pre-escolar, per a 4 unitats i 160 llocs escolars.  
Vist que, per l?Ordre de 6 de maig de 1992, de la Conselleria de Cultura, Educació i Ciència (DOGV de 24 de juny), el centre va ser autoritzat per a impartir l?Educació Primària per a 16 unitats i capacitat per a 400 places escolars, segons el que estableix l?esmentada ordre.  
Vist que, segons consta en el Registre de Centres Docents de la Comunitat Valenciana, la titularitat del centre correspon a l?entitat Colegio Trafalgar, SA, la qual, mitjançant document públic de transformació de societat, amb número de protocol 1706, atorgat davant el notari de València Mariano Arias Llamas, es transforma en societat de responsabilitat limitada, per imperatiu legal i sense canvi de personalitat jurídica.  
Vista la Llei Orgànica 8/1985, de 3 de juliol, Reguladora del Dret a l?Educació; la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 332/92, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Article únic  
Autoritzar la modificació de la titularitat del centre docent privat d'Educació Pre-escolar i Primària Trafalgar, amb número de codi 60437906, a Colegio Trafalgar, SL.  
DISPOSICIO ADDICIONAL  
Aquesta autorització s'inscriurà en el Regisire de Centres Docents de la Comunitat Valenciana.  
DISPOSICIO FINAL  
Aquesta ordre posa fi a la via administrativa, d?acord a allò que disposa l'article 109.c) de la Llei 30/1992, i contra ella es podrà interposar recurs contenciós administratiu, el qual requereix comunicació prèvia davant el Conseller de Cultura, Educació i Ciència, tal i com exigeix l'article 110.3 de la Llei 30/1992. El recurs contenciós administratiu s'interposarà davant el Tribunal Superior de Justícia de la Comunitat Valenciana, dins del termini de dos mesos contats a partir de la data de publicació d'aquesta ordre en el Diari Oficial de la Generalitat Valenciana, d'acord a allò que disposat l'article 58.3 de la Llei de la Jurisdicció Contenciosa Administrativa.  
València, 5 de juliol de 1993  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI